യുത്ത്ഫ്രണ്ട് എം കൊല്ലം ജില്ലാ കമ്മിറ്റി പുന:സംഘടിപ്പിച്ചു സുനറ്റ് പത്തനാപുരം ജില്ലാ പ്രസിഡന്റ് കൊല്ലം: കേരളാ യുത്ത്ഫ്രണ്ട്എം കൊല്ലം ജില്ലാ കമ്മിറ്റി പുന:സംഘടിപ്പിച്ചു. പത്തനാപുരത്ത് നിന്നുള്ള സുനറ്റ് പത്തനാപുരത്തിനെ പ്രസിഡന്റായി തിരഞ്ഞെടുത്തു. എട്ട് ജനറല് സെക്രട്ടറിമാരെയും മൂന്ന് വൈസ് പ്രസിഡന്റുമാരെയും നിയോഗിച്ചു. കൊട്ടാരക്കര നാഥന് ഹോട്ടലില് നടന്ന യോഗം യൂത്ത്ഫ്രണ്ട് എം സംസ്ഥാന ചുമതലയുള്ള പാര്ട്ടി ജനറല് സെക്രട്ടറി പ്രൊഫ. ലോപ്പസ് മാത്യു ഉദ്ഘാടനം ചെയ്തു. സംസ്ഥാന പ്രസിഡന്റ് സാജന് തൊടുക സംഘടനാ റിപ്പോര്ട്ട് അവതരിപ്പിച്ചു. കേരളാ കോണ്ഗ്രസ് എം നേതാക്കളായ ബെന്നി കക്കാട്, മുരുകേശന് നായര്, തുടങ്ങിയവര് പങ്കെടുത്തു.